12 P. J. UYLENBROEK 



nobis desiint artifices , neque multum iis confidere lubet, cum nunc jam unus , 

 cui lentes duas faciendas locaveram, nescio quo avolaverit. » 



In hac artificum inopia , cum quo se converteret aut ad quem confugeret 

 ignoraret, nolite credere A. A. H. H. Hugenium animum despopondisse. 

 Ita enim a natura factus erat, iis erat instructus dotibus, ut manuum dexteri- 

 tate non minus quam ingenii perspicacitate excelleret. 



Theoreticae do dioptrica disquisitiones ( ^ ) Christianum nostrum docent 

 quae forma, quae magnitude, qui positus requiratur lentium vitrearum , ut 

 telescopium fiat quam maxime perfectum. Haec invenisse aliis fortasse suf- 

 fecisset , non suffecit Hugenio. Nefas esse duxit theorias suas aliis exploran- 

 das committere , et , si probarentur, ingentem rerum novarum messem , 

 quam melioribus instrumentis sibi comparandam promitteret , earn aliis 

 cedere. Ipse ardui sui laboris, etiamsi ingratior esset exantlandus, pretium 

 ferre voluit. 



Operi igitur se accinxit artemque Telescopiopoei impense exercere 

 coepit, non quo sibi victum quaereret aut lucrum, sed ut ostenderet quatenus 

 egregium Batavorum instrumentum optimum posset perfici , artem , » uti 

 ipse inquit , « quam sellulariam appelles licet , dum fatearis non leye adju- 

 mentum astronomiae scientiae praebere ipsam , ac proinde philosophiae 

 universae. » 



Laborem suscepit A. A. non vilem eum, aut levem , aut ab alio quovis per- 

 petrandum , sed nobilem , sed gravem , sed qui Hugenium aliquem postulabat. 

 Laborem suscepit, qui ingentem assiduitatem , innumeras cautelas , atque 

 continuam turn animi turn corporis intentionem requirebat. Laborem denique 

 cui ferendo vix unius liominis vires pares inveniantur. 



Quo auxilio indigebat Christianus, ut, quod sperabat , obtineret, illud 

 ipsi sponte obtulit frater ejus dilectissimus Constantinus , natu ipsi paulo 

 major. Ea scilicet inter Hugenii Zuylichemii liberos vigebat caritas, quae 

 saepius optata , imo ardentibus votis expetita , raro inter fratres occurrit ; 

 cujusque , si testimonium quaeritis A. A. melius aut praestantius vobia excitare 

 non possum, quam egregium epistolarum commercium, quod inter fratres 

 Hugenios intercessit, cum quo quemque sua fata trahebant diversi abiissent. 

 Sunt istae litterae , quas fratres sibi scripserunt , veluti speculum , quod nobis 

 eorum non imagines corporeas sed animi ingeniique indolem fideliter reprae- 



